APPLE INC.
SDK- OG XCODE-AVTALE FOR MACOS

LES DENNE SDK- OG XCODE-AVTALEN FOR MACOS («LISENSEN») NØYE FØR DU BEGYNNER Å BRUKE UTVIKLERPROGRAMVAREN (DEFINERT NEDENFOR). VED Å BRUKE UTVIKLERPROGRAMVAREN, AKSEPTERER DU SAMTIDIG Å VÆRE BUNDET AV BESTEMMELSENE I DENNE LISENSEN. HVIS DU FÅR TILGANG TIL UTVIKLERPROGRAMVAREN ELEKTRONISK, GIR DU UTTRYKK FOR AT DU AKSEPTERER Å VÆRE BUNDET AV VILKÅRENE I DENNE LISENSEN VED Å KLIKKE PÅ «ENIG»-KNAPPEN. HVIS DU IKKE ER ENIG I BESTEMMELSENE I LISENSAVTALEN, SKAL DU IKKE BRUKE UTVIKLERPROGRAMVAREN, OG DU MÅ KLIKKE PÅ «UENIG»-KNAPPEN. 

VIKTIG MERKNAD: I den grad denne programvaren kan brukes til å reprodusere materiale, er den lisensiert til deg kun for reproduksjon av materiale som ikke er opphavsrettslig beskyttet, materiale som du selv eier rettighetene til, har autorisasjon til å reprodusere eller på annen måte har lovlig tilgang til å reprodusere. Hvis du er usikker på om du har lovlig tilgang til å reprodusere materiale, bør du innhente råd fra en jurist.

1. Generelt. 
A. Apple programvare, verktøy, eksemplene eller eksempelkoden, dokumentasjonen, grensesnittet, innholdet, dataene og annet materiale som følger med denne lisensen, enten på disk, papir eller i elektronisk format, i ROM, på et hvilket som helst annet medium eller i en hvilken som helst annen form (samlet kalt «Utviklerprogramvaren»), er lisensiert, ikke solgt, til deg av Apple Inc. («Apple») for bruk kun i samsvar med vilkårene i denne lisensen. Apple og/eller Apples lisensgivere beholder eierskapet til utviklerprogramvaren og forbeholder seg alle rettigheter som ikke uttrykkelig overføres til deg. Rettighetene som gis i denne lisensen, gjelder for programvareoppgraderinger som erstatter og/eller kompletterer den opprinnelige utviklerprogramvaren, med mindre en slik oppgradering inneholder en egen lisensavtale. 

B. Alle immaterielle rettigheter og juridiske eierskapsrettigheter i og til innhold som vises, eller som det gis tilgang til gjennom utviklerprogramvaren, tilhører innholdets respektive eiere. Slikt innhold kan være beskyttet av lover om opphavsrettigheter og eierskap og kan i tillegg være underlagt bruksvilkår fra tredjeparter som gir tilgang til slikt innhold. Denne lisensen gir deg ingen rettigheter til bruk av slikt innhold og ingen garantier for at slikt materiale skal fortsette med å være tilgjengelig for deg.

2. Tillatt bruk og restriksjoner.
A. Lisens. I henhold til vilkårene og betingelsene i denne lisensen får du en begrenset, ikke-eksklusiv lisens til å bruke utviklerprogramvaren på Apple-merkede datamaskiner for å utvikle og teste programmer og programvare. Du kan kun lage så mange kopier av utviklerprogramvaren som du trenger for å kunne bruke utviklerprogramvaren slik det er tillatt i denne lisensen, forutsatt at kopiene er til intern bruk, og du kan kun distribuere slike kopier til de av dine ansatte som utfører oppgaver hvor de må bruke utviklerprogramvaren. Alle kopier av utviklerprogramvaren eller deler av utviklerprogramvaren må inneholde all copyrightinformasjon og informasjon om opphavsrettigheter som finnes på originalen. 

B. Andre bruksrestriksjoner. Tillatelsene som gis i denne lisensen, tillater deg ikke å, og du godtar å ikke, installere, bruke eller kjøre utviklerprogramvaren på en maskin som ikke er en Apple-merket maskin, eller å la andre gjøre dette. Bortsett fra slik det uttrykkelig tillates av vilkårene i denne lisensen eller på andre måter gis lisens til av Apple: (i) kan bare én bruker bruke utviklerprogramvaren om gangen, og (ii) du kan ikke gjøre utviklerprogramvaren tilgjengelig over et nettverk der den kan kjøres eller brukes av flere maskiner samtidig. Du skal ikke leie ut, lease, låne bort, selge, underlisensiere eller på annen måte videredistribuere utviklerprogramvaren eller utnytte noen tjenester som tilbys i eller gjennom utviklerprogramvaren, på en uautorisert måte. 

C. Ingen dekoding: begrensninger. Du skal ikke, og du samtykker i å ikke, legge til rette for at andre skal kunne, kopiere (bortsett fra slik det eksplisitt tillates i denne lisensen), dekompilere, dekode, dele opp, forsøke å avlede kildekoden fra, modifisere, dekryptere eller skape avlede åndsverk med utgangspunkt i utviklerprogramvaren eller tjenester som tilbys i eller gjennom utviklerprogramvaren, eller deler av disse (unntatt hvis og kun i den utstrekning forannevnte restriksjoner er forbudt ved lov, og i den utstrekning det tillates i lisensvilkår som gjelder for bruk av åpen kildekode-komponenter eller eksempelkode). 

D. Eksempelkode. Deler av utviklerprogramvaren inneholder kodeprøver eller eksempelkode (samlet kalt «eksempelkode») som Apple gjør tilgjengelig for deg. Du skal kun bruke, reprodusere, endre og videredistribuere slike kodeprøver i overensstemmelse med lisensieringsvilkårene som følger med slike kodeprøver eller relaterte prosjekter.

E. QuickTime-utviklerprogramvare. Du kan bruke QuickTime-utviklerprogramvaren kun til å utvikle programvare som er kompatibel med, og kun kan brukes på, støttede macOS- og/eller Windows-plattformer hvor QuickTime er installert. Programvaren du utvikler, skal ikke gripe inn i måten QuickTime Player eller QuickTime-pluginmodulen fungerer på, inkludert, men ikke begrenset til fil- eller MIME-typetilknytninger som er registrert til QuickTime.

F. Bruk av systemleverte bilder. De systemleverte bildene som Apple eier, og som er dokumentert slik i Apples retningslinjer for menneskelig grensesnitt for macOS og iOS («systemleverte bilder»), lisensieres til deg utelukkende til det formålet å utvikle macOS- og iOS-programmer ved hjelp av utviklerprogramvaren. Når denne lisensen slutter å gjelde, kan du fortsette å distribuere systemleverte bilder slik de brukes i programmer du har utviklet ved hjelp av utviklerprogramvaren; du samtykker imidlertid i å gi Apple, dersom Apple ber om det, en kopi av programvare som du har utviklet med utviklerprogrammet, og som inneholder systemleverte bilder, slik at Apple etter eget skjønn kan vurdere om din bruk av de systemleverte bildene samsvarer med disse vilkårene.

G. Stedsinformasjonstjenester, samtykke. 
1. Apple kan gi deg tilgang til bestemte stedsbaserte programmeringsgrensesnitt (API-er) (for eksempel Core Location) som er dokumentert av Apple («steds-API-er») gjennom utviklerprogramvaren. I henhold til disse vilkårene og betingelsene kan du bruke slike API-er og tjenester kun til å gi programmer du utvikler for bruk på macOS («programmer»), tilgang til stedsinformasjon (for eksempel sanntidsinformasjon om hvor datamaskinen til en bruker befinner seg) fra brukere som samtykker i å gi programmer slik tilgang. For programmer som bruker steds-API-er eller på annen måte leverer stedsbaserte tjenester, samtykker du i at programmene ikke skal utvikles eller markedsføres for automatisk styring av kjøretøy eller for nødssituasjoner eller livredningsformål. Programmer som tilbyr stedsbaserte tjenester eller stedsbasert funksjonalitet, må dessuten varsle brukeren og få tillatelse før brukerens stedsinformasjon samles inn, overføres eller på andre måter brukes av programmet. Programmer som bruker steds-API-er for navigering i sanntid (inkludert, men ikke begrenset til trinnvise veibeskrivelser og andre veibeskrivelsestjenester som bruker sensorer), må ha følgende anmerkning i sluttbrukerlisensavtalen: BRUK AV DETTE PROGRAMMET SOM GIR VEIBESKRIVELSER I SANNTID, FOREGÅR PÅ EGEN RISIKO. DET ER MULIG AT STEDSINFORMASJONEN IKKE ER NØYAKTIG.

2. Du samtykker i at verken du eller programmene dine skal deaktivere, overstyre eller på andre måter påvirke Apple-implementerte systemvarsler, advarsler, skjermpaneler, tillatelsespaneler og lignende inkludert, men ikke begrenset til, varsler, paneler og lignende som er ment å varsle brukeren om at brukerens stedsinformasjon samles inn, overføres, oppbevares, behandles eller brukes, eller som er ment å hente tillatelse til slikt bruk. Hvis bruker ikke gir eller trekker tilbake sitt samtykke, kan verken du eller programmene dine samle inn, overføre, oppbevare, behandle eller benytte brukerens stedsinformasjon ved hjelp av steds-API-er. Du forstår og godtar at du og programmene dine må følge alle gjeldende straffelover, gjeldende sivilrett og andre lover og regler (inkludert lover og regler om personvern, innsamling av informasjon og stedstjenester) i alle jurisdiksjoner der programmene dine kan distribueres. Du er eneansvarlig for, og Apple har ikke ansvar overhodet for, alle krav, søksmål, betalingsansvar, tap, erstatningskrav, kostnader og utgifter som oppstår av, som kan tilskrives eller på andre måter er knyttet til programmet ditt, inkludert, men ikke begrenset til programmets bruk av steds-API-er.

H. Overholdelse av lover. Du godtar å bruke utviklerprogramvaren og tjenestene i samsvar med alle gjeldende lover, inkludert lokale lover i landet eller regionen du bor i eller befinner deg i når du laster ned eller bruker utviklerprogramvaren eller tjenester.

3. Overføring. Du kan overføre alle dine lisensrettigheter til utviklerprogramvaren (i sin opprinnelige form slik den ble levert fra Apple) til en annen part én gang, under forutsetning av at: (a) overføringen omfatter all utviklerprogramvaren, inkludert alle enkeltdeler og denne lisensen, (b) at du ikke beholder noen kopier av hele eller deler av utviklerprogramvaren, inkludert kopier lagret på en datamaskin eller et annet lagringsmedium, og (c) den part som mottar utviklerprogramvaren, samtykker i bestemmelsene i denne lisensavtalen. Du kan ikke overføre utviklerprogramvare som har blitt endret eller erstattet i henhold til del 13 nedenfor. Alle komponenter i utviklerprogramvaren er deler av en programvarepakke og kan ikke skilles fra denne for distribuering som selvstendige programmer.

4. Samtykke til bruk av data.
A. Diagnostisk informasjon og bruksdata. Hvis du har valgt å godta innsamling av diagnostiske data og bruksdata, samtykker du i at Apple og Apples datterselskaper og representanter kan samle inn, oppbevare, behandle og bruke diagnostisk informasjon, teknisk informasjon, bruksinformasjon og annen relatert informasjon, inkludert, men ikke begrenset til, unike system- eller maskinvareidentifikatorer, informasjon om datamaskinen din, system- og applikasjonsprogramvare og tilleggsenhetene dine, som innhentes med jevne mellomrom for å kunne tilby og forbedre Apples produkter og tjenester, for å kunne gjøre tilgjengelig programvareoppdateringer, produktkundestøtte og eventuelle andre tjenester relatert til utviklerprogramvaren, og for å verifisere overholdelse av vilkårene i denne lisensavtalen. Du kan til enhver tid endre valgene for innsamling av diagnostiske data og bruksdata ved å gå til Diagnostikk og bruk-innstillingen på datamaskinen og fjerne markeringen i avkrysningsruten. Innstillingen for Diagnostikk og bruk finner du i Sikkerhet og personvern-valgpanelet i Systemvalg. Apple kan, så sant den ikke innhentes i en form som kan identifisere deg, bruke informasjonen til de formålene som beskrives ovenfor. For at Apples partnere og tredjepartsutviklere skal kunne forbedre sin programvare og maskinvare og sine enheter utviklet for bruk med Apple-produkter, kan Apple også gi en slik partner eller tredjepartsutvikler et delsett med diagnostisk informasjon som er relevant for den partnerens eller utviklerens programvare, maskinvare og/eller tjenester, så lenge den diagnostiske informasjonen ikke er i en form som kan identifisere deg personlig. 

B. Retningslinjer for personvern. Informasjonen din vil alltid være underlagt Apples retningslinjer for personvern, som er inkorporert ved henvisning i denne lisensen, og som kan leses på: http://www.apple.com/legal/privacy/.

5. Tjenester, utviklerprogram for Mac.
A. Apple kan gi deg tilgang til tjenester i eller gjennom utviklerprogramvaren. Bruk av disse tjenestene kan kreve en Apple-ID, kan kreve at du godtar ytterligere vilkår, og kan medføre ekstra kostnader. Dersom du velger å bruke slike tjenester i forbindelse med utviklerprogramvaren, vil bruken av tjenestene være underlagt vilkårene for disse (din bruk av utvikler-ID-er fra Apple Developer Program-kontoen vil for eksempel være underlagt gjeldende Apple Developer Program-vilkår for utvikler-ID-er), men denne lisensen vil fortsatt gjelde for din bruk av utviklerprogramvaren som denne lisensen gjelder for. Hvis du vil sende inn programmer du utvikler, til Mac App Store, må du søke om medlemskap i Mac-utviklerprogrammet. Du finner mer informasjon om Apples utviklerprogrammer på http://developer.apple.com/. Apple forbeholder seg retten til å gi avslag på søknader om medlemskap i utviklerprogrammene, når som helst og etter eget skjønn. 

B. Du godtar at tjenestene inneholder proprietært innhold, informasjon og materiale som eies av Apple og deres lisensgivere, og er beskyttet av gjeldende regelverk for immaterielle rettigheter og andre lover, og at du ikke vil bruke slikt proprietært innhold eller slikt materiale på noen som helst måte utover de tillatte anvendelser av tjenestene, eller på noen som helst måte som ikke er i samsvar med vilkårene i denne lisensavtalen, eller som krenker tredjepartens eller Apples immaterielle rettigheter. Bortsett fra i den grad det er uttrykkelig tillatt i gjeldende tjenestevilkår, forplikter du deg til ikke å endre, leie ut, låne bort, selge, distribuere eller skape avledede verker basert på tjenestene på noen som helst måte, og til ikke å utnytte tjenestene på noen som helst uautorisert måte, inkludert, men ikke begrenset til, å bruke tjenestene til å overføre skadelig programvare, eller ved eiendomskrenkelse eller overbelastning av nettverkskapasitet. 

C. I tillegg er det mulig at tjenester som det gis tilgang til, som det kobles til, eller som vises via utviklerprogramvaren, ikke er tilgjengelige på alle språk eller i alle land. Apple gir ingen garantier for at slike tjenester er egnet eller tilgjengelige for bruk på et bestemt sted. Apple forbeholder seg retten til å endre, oppheve, fjerne eller deaktivere tilgang til en hvilken som helst tjeneste når som helst. Apple fraskriver seg ethvert ansvar for fjerning eller deaktivering av tilgangen til slike tjenester for oppdateringer, vedlikehold, garanti, teknisk støtte eller annen støtte av slike tjenester. Apple kan også innføre begrensninger eller andre restriksjoner på bruk av eller tilgang til tjenestene, i alle tilfeller uten varsel eller ansvar. Du er innforstått med og samtykker i at Apple forbeholder seg retten til å tilbakekalle eller fjerne tilgang til tjenester som tilbys via utviklerprogramvaren, når som helst og etter eget skjønn.

6. Opphør. Denne avtalen gjelder til den opphører. Dine rettigheter under denne lisensavtalen vil opphøre automatisk eller slutte å virke uten varsel fra Apple hvis du bryter noen av vilkårene i lisensen. Apple forbeholder seg retten til å bringe denne lisensen til opphør hvis en ny versjon av Apples systemprogramvare eller utviklerprogramvaren som ikke er kompatibel med denne versjonen av utviklerprogramvaren, blir lansert. Når denne lisensen opphører, skal du slutte å bruke utviklerprogramvaren og ødelegge alle kopier av hele eller deler av utviklerprogramvaren. Punkt 2B, 2C, 4, 5B og 6–13 i denne lisensen gjelder selv om avtalen opphører.

7. Garantifraskrivelse. 
A.	DU ERKJENNER OG SAMTYKKER UTTRYKKELIG I AT BRUKEN AV UTVIKLERPROGRAMVAREN OG EVENTUELLE TJENESTER SOM UTFØRES AV ELLER BRUKES VIA UTVIKLERPROGRAMVAREN, I DEN GRAD DET TILLATES AV GJELDENDE LOVGIVNING, FULLT OG HELT SKJER PÅ DIN EGEN RISIKO, OG AT HELE RISIKOEN MED HENSYN TIL TILFREDSSTILLENDE KVALITET, YTELSE, NØYAKTIGHET OG PRESTASJON LIGGER HOS DEG. 

B.	I DEN GRAD DET TILLATES AV GJELDENDE LOVGIVNING, LEVERES UTVIKLERPROGRAMVAREN OG -TJENESTENE SOM DE ER (AS IS) OG SOM DE ER TILGJENGELIGE (AS AVAILABLE), MED ALLE FEIL OG UTEN GARANTI AV NOE SLAG. APPLE OG APPLES LISENSGIVER(E) (I AVSNITT 7 OG 8 BETEGNES DISSE PARTER SAMLET SOM «APPLE») FRASKRIVER SEG MED DETTE UTTRYKKELIG ETHVERT GARANTIANSVAR FOR UTVIKLERPROGRAMVAREN OG -TJENESTENE INKLUDERT, MEN IKKE BEGRENSET TIL, UNDERFORSTÅTTE GARANTIER OM SALGBARHET, KVALITET, ANVENDELIGHET FOR ET SPESIELT FORMÅL, NØYAKTIGHET, AKTUALITET OG GARANTIER FOR AT TREDJEPARTS RETTIGHETER IKKE KRENKES. 

C.	APPLE GARANTERER IKKE AT FUNKSJONENE I ELLER TJENESTER SOM UTFØRES AV ELLER GIS AV UTVIKLERPROGRAMVAREN OG TJENESTENE, VIL TILFREDSSTILLE DINE KRAV, AT UTVIKLERPROGRAMVAREN ELLER TJENESTENE VIL VIRKE UTEN AVBRUDD ELLER FEILFRITT, AT TJENESTENE VIL FORTSETTE Å VÆRE TILGJENGELIGE, AT UTVIKLERPROGRAMVAREN ELLER TJENESTENE VIL VÆRE KOMPATIBLE MED ELLER FUNGERE MED PROGRAMVARE, PROGRAMMER ELLER TJENESTER FRA TREDJEPARTER, ELLER AT FEIL I UTVIKLERPROGRAMVAREN ELLER TJENESTENE VIL BLI UTBEDRET. INSTALLERING AV DENNE UTVIKLERPROGRAMVAREN KAN PÅVIRKE MULIGHETEN TIL Å BRUKE PROGRAMVARE, PROGRAMMER ELLER TJENESTER FRA TREDJEPARTSLEVERANDØRER I TILLEGG TIL ANDRE APPLE-PRODUKTER ELLER -TJENESTER.

D.	I TILLEGG SAMTYKKER DU I AT UTVIKLERPROGRAMVAREN OG TJENESTENE IKKE ER BEREGNET TIL ELLER KAN BRUKES I SITUASJONER ELLER OMGIVELSER HVOR DET AT UTVIKLERPROGRAMVAREN ELLER TJENESTENE SLUTTER Å FUNGERE, AT DET OPPSTÅR FORSINKELSER ELLER AT DET ER FEIL ELLER UNØYAKTIGHETER I INNHOLDET, DATA ELLER INFORMASJONEN, KAN FØRE TIL DØD, SKADE PÅ PERSON, ALVORLIGE FYSISKE SKADER ELLER MILJØØDELEGGELSER, INKLUDERT, MEN IKKE BEGRENSET TIL, DRIFT AV KJERNEKRAFTVERK, FLYNAVIGERINGSSYSTEMER, LUFTFARTSKOMMUNIKASJONSSYSTEMER, LUFTFARTSTRAFIKKSTYRINGSSYSTEMER, MEDISINSK UTSTYR OG VÅPENSYSTEMER. 

E.	INGEN MUNTLIG ELLER SKRIFTLIG INFORMASJON ELLER RÅD SOM GIS AV APPLE ELLER AV EN APPLE-AUTORISERT REPRESENTANT, SKAL SKAPE NOEN GARANTIFORPLIKTELSER. SKULLE DET VISE SEG Å VÆRE FEIL VED UTVIKLERPROGRAMVAREN ELLER TJENESTENE, MÅ DU (OG IKKE APPLE ELLER EN AV APPLE AUTORISERT REPRESENTANT) PÅTA DEG ALLE KOSTNADER I FORBINDELSE MED ALL NØDVENDIG SERVICE, REPARASJON ELLER KORREKSJON. ENKELTE STEDER TILLATER IKKE LOVGIVNINGEN FRASKRIVELSE AV GARANTIER I MEDHOLD AV LOV ELLER BEGRENSNINGER I RETTIGHETER FOR FORBRUKERE, OG DET ER MULIG AT OVENSTÅENDE BEGRENSNING IKKE GJELDER DEG. 

8. Ansvarsbegrensning. I DEN GRAD DET IKKE BEGRENSES AV GJELDENDE LOVGIVNING, ER APPLE IKKE UNDER NOEN OMSTENDIGHET ANSVARLIG FOR SPESIELLE, DIREKTE, INDIREKTE ELLER AVLEDEDE TAP OG SKADER, INKLUDERT, UTEN BEGRENSNING, SKADER SOM FØLGER AV TAP AV PROFITT, SKADE PÅ ELLER TAP AV DATA, MANGLENDE OVERFØRING ELLER MOTTAK AV DATA ELLER INFORMASJON, AVBRUDD I ARBEID ELLER ANDRE KOMMERSIELLE SKADER ELLER TAP SOM FØLGER AV ELLER ER RELATERT TIL DIN BRUK AV ELLER MANGLENDE EVNE TIL Å BRUKE UTVIKLERPROGRAMVAREN ELLER TJENESTENE ELLER PROGRAMVARE ELLER TJENESTER FRA TREDJEPARTER SOM BRUKES SAMMEN MED UTVIKLERPROGRAMVAREN ELLER TJENESTER, UAVHENGIG AV ANSVARSGRUNNLAG, SELV OM APPLE ER BLITT INFORMERT OM MULIGHETENE FOR SLIK SKADE. ENKELTE JURISDIKSJONER TILLATER IKKE FRASKRIVELSE AV ELLER BEGRENSNING I ANSVARET FOR PERSONLIG SKADE ELLER TILFELDIGE ELLER INDIREKTE SKADER OG DET ER MULIG AT OVENSTÅENDE BEGRENSNING IKKE GJELDER DEG. Ikke i noe tilfelle skal Apples totale ansvar overfor deg for skade, tap og erstatning (enten ansvaret gjøres gjeldende etter kontrakt eller utenfor kontrakt (herunder uaktsomhet) eller på annen måte) overstige 50 US dollar (US $50). Foregående begrensninger skal gjelde selv om ovenstående opprettelse ikke virker etter hensikten.

9. Eksportkontroll. Du må ikke bruke, eksportere eller videreeksportere utviklerprogramvaren, unntatt i overensstemmelse med gjeldende eksportlovgivning i USA og gjeldende lovgivning i det land utviklerprogramvaren ble anskaffet. I særdeleshet, men uten begrensning, er det ikke tillatt å eksportere eller videreeksportere utviklerprogramvaren til i) land som er omfattet av USAs embargo, eller ii) personer som er oppført på US Treasury Departments liste over «Specially Designated Nationals» eller US Department of Commerces liste «Denied Person’s List» eller «Entity List». Ved å ta i bruk utviklerprogramvaren, bekrefter du at du ikke er i et av disse landene eller er oppført på noen av de nevnte lister. Du bekrefter også at du ikke skal bruke utviklerprogramvaren til formål som ikke er tillatt under USAs lovgivning, inkludert, uten begrensning, utvikling, utforming, tilvirkning eller produksjon av atomvåpen, raketter eller kjemiske eller biologiske våpen.

10. US Government-sluttbrukere. Utviklerprogramvaren og tilhørende dokumentasjon er definert som «Commercial items» slik det er definert i 48 C.F.R. § 2.101, og består av «Commercial Computer Software» og «Commercial Computer Software Documentation» slik begrepene brukes i 48 C.F.R. §12.212 eller 48 C.F.R. § 227.7202 avhengig av hva som gjelder. I samsvar med 48 C.F.R. §12.212 eller 48 C.F.R. § 227.7202-1 til og med 48 C.F.R. § 227.7202-4, avhengig av hva som gjelder, blir Commercial Computer Software (programvaren) og Commercial Computer Software Documentation (dokumentasjonen) lisensiert til US Government-sluttbrukere a) kun som Commercial Items og b) kun med de rettigheter som gjelder for alle andre sluttbrukere som er beskrevet her. Upubliserte rettigheter forbeholdes under lovgivningen om opphavsrettigheter for USA.

11. Gjeldende lovgivning og tilsidesettelse av bestemmelser. Denne lisensavtalen skal være underlagt og være i samsvar med lovene i staten California, unntatt de deler som vedrører lovkonflikter. Denne lisensen skal uttrykkelig ikke være underlagt de Forente Nasjoners konvensjon om kontrakter for salg av varer internasjonalt. Dersom en domstol, med myndighet til dette, finner at noen av bestemmelsene i denne lisensavtale helt eller delvis ikke kan gjøres gjeldende, skal den gjenværende del av lisensavtalen fortsatt gjelde fullt ut. 

12. Fullstendig avtale, gjeldende språk. Denne lisensavtalen inneholder alt som er avtalt mellom deg og Apple med hensyn til bruk av utviklerprogramvaren som denne lisensen gjelder for, og erstatter samtlige tidligere skriftlige eller muntlige avtaler og enhver annen kommunikasjon mellom partene vedrørende alt som omfattes av avtalen. Ingen tillegg eller endringer i denne lisensavtalen er bindende, med mindre de er skriftlige og undertegnet av Apple. Partene bekrefter herved at de har bedt om at denne lisensen og alle relaterte dokumenter skal utferdiges på engelsk. Les parties ont exigé que le présent contrat et tous les documents connexes soient rédigés en anglais.

13. Anerkjennelse av tredjeparter. 
A. Enkelte komponenter i utviklerprogramvaren og programmer med åpen kildekode fra tredjeparter som følger med utviklerprogramvaren, har blitt gjort tilgjengelig eller kan bli gjort tilgjengelig på Apples nettsted for åpen kildekode (http://www.opensource.apple.com/) (omtales samlet som «komponenter med åpen kildekode»). Du kan endre eller erstatte bare disse komponentene med åpen kildekode under forutsetning av at: (i) den resulterende endrede utviklerprogramvaren brukes i overensstemmelse med betingelsene for tillatt bruk slik dette er beskrevet over, og at: (ii) du ellers overholder vilkårene og betingelsene i denne lisensen og eventuelle andre lisenser som gjelder for bruk av komponenter med åpen kildekode. Apple forplikter seg ikke til å levere oppdateringer for, vedlikeholde, garantere for eller levere teknisk eller annen support for den resulterende endrede utviklerprogramvaren. Du samtykker i at hvis det oppstår feil eller skader på Apple-maskinvare som et resultat av endringer i komponenter med åpne kildekode i utviklerprogramvaren, er slike feil eller skader unntatt betingelsene i garantien for Apple-maskinvare.

B. Enkelte programvarebiblioteker og annen programvare fra tredjeparter som følger med utviklerprogramvaren, er gratisprogramvare som er lisensiert under betingelsene i GNU General Public License (GPL) eller GNU Library/Lesser General Public License (LGPL), avhengig av hva det gjelder. Ved skriftlig forespørsel til Apple, kan du få tilsendt et komplett eksemplar av den maskinlesbare kildekoden for slik gratisprogramvare under betingelsene i GPL eller LGPL, avhengig av hvilken som gjelder, uten andre kostnader enn lagringsmediet og frakt og omkostninger. GPL-/LGPL-programvaren distribueres i håp om at den skal være til nytte, men UTEN GARANTI AV NOE SLAG, uten selv den underforståtte garantien for SALGBARHET eller ANVENDELIGHET FOR ET BESTEMT FORMÅL. Et eksemplar av GPL og LGPL følger med utviklerprogramvaren.

C. Utviklerprogramvaren inneholder programvare som er lisensiert under IBM Public License Version 1.0 (IPL) eller Common Public License Version 1.0 (CPL). Et eksemplar av kildekoden for programvaren som er lisensiert under IPL og CPL, finnes i Apples Open Source-ressurssamling. Du finner informasjon om hvordan du får tak i kildekoden, på Apples Open Source-nettsted (<http://www.opensource.apple.com>/). PROGRAMVAREN SOM ER LISENSIERT UNDER IPL OG CPL, LEVERES SOM DEN ER (AS IS) UTEN GARANTIER AV NOEN SLAG, VERKEN UNDERFORSTÅTTE ELLER EKSPLISITTE, INKLUDERT, UTEN BEGRENSNING, GARANTIER ANGÅENDE EIERSKAP, FOR AT TREDJEPARTS RETTIGHETER IKKE KRENKES OG FOR SALGBARHET ELLER ANVENDELIGHET FOR ET SPESIELT FORMÅL. VERKEN APPLE, IBM ELLER NOEN ANNEN BIDRAGSYTER TIL PROGRAMVAREN SOM ER LISENSIERT UNDER IPL OG CPL, SKAL HA ANSVAR FOR DIREKTE, INDIREKTE, TILFELDIGE ELLER AVLEDEDE TAP ELLER SKADER (INKLUDERT, UTEN BEGRENSNING, TAP AV FORTJENESTE) UAVHENGIG AV HVORDAN DE OPPSTO OG UAVHENGIG AV ANSVARSGRUNNLAG (INKLUDERT UAKTSOMHET OG ANNET) SOM PÅ NOEN MÅTE OPPSTÅR PÅ GRUNNLAG AV BRUK ELLER DISTRIBUSJON AV PROGRAMVAREN SOM ER LISENSIERT UNDER IPL OG CPL, ELLER UTØVELSE AV RETTIGHETER SOM GIS I DENNE LISENSEN, SELV OM DET BLE GJORT OPPMERKSOM PÅ MULIGHETEN FOR SLIKE SKADER.

EA1422
25.08.2016